13/01/2010 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Bases da convocatoria para listas de aspirantes a persoal temporal para postos de técnico/a de Xestión de Proxectos, Áreas Administrativa e de Tecnoloxías da Información e Comunicación

Acordo da Xunta de Goberno do 12/11/2009, modificado polo do 17/12/2009, polo que se aproban as Bases para a elaboración de listas de aspirantes para o posible nomeamento como persoal funcionario interino e/ou laboral temporal, para postos de Técnico/a de Xestión de Proxectos, áreas administrativa e de tecnoloxías da información e comunicación. Aprobar as seguintes Bases para elaborar as listas de aspirantes para a selección de persoal funcionario interino e/ou laboral temporal, para posibles nomeamentos e/ou contratacións laborais temporais, para os postos que deseguido se expresan, dispoñendo a súa publicación no Boletín Oficial da Provincia: Primeira.- Os postos para os que se elaborarán as listas de aspirantes son os seguintes: Técnica/o de Xestión de Proxectos (área administrativa). Técnica/o de Xestión de Proxectos (área tecnoloxías da información e comunicación). Segunda.- As solicitudes para tomar parte no proceso deberán presentarse no modelo oficial que se facilitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web www.dicoruna.es/diputacion/impresos, no prazo de vinte días naturais, contados a partir do seguinte ao da publicación das presentes Bases no Boletín Oficial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para cada posto dos que se trata (orixinais ou copias compulsadas). No caso de presentarse a mesma persoa a máis dun posto, deberá presentar unha solicitude, xunto coa documentación correspondente, para cada un deles. Terceira.- Rematado o prazo de presentación de solicitudes, a Presidencia da Corporación, no prazo máximo de quince días, declarará aprobadas as relacións de admitidos e excluídos, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia. Cuarta.- Os Tribunais cualificadores constarán dun presidente, tres vogais funcionarios da Deputación e un Secretario, que haberán de cumprir os requisitos sinalados no art.60 da Lei 7/2007, do Estatuto Básico do Empregado Público, e demais normativa aplicable. Os Tribunais poderán dispoñer a incorporación aos seus traballos de asesores especialistas para as probas selectivas correspondentes, limitándose os ditos asesores a prestar a súa colaboración nas súas especialidades técnicas. Os Tribunais terán a categoría e o dereito a percibir as contías correspondentes, de conformidade co disposto no R. D. 462/2002 e lexislación complementaria. Quinta.- Unha vez comenzadas as probas selectivas e de conformidade coa normativa vixente, os anuncios da celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo, con respecto ao seu comenzo, se se trata do mesmo exercizo, ou de vinte e catro horas, se se trata dun novo. Unha vez que conclúan os procesos selectivos, os Tribunais formularán as súas propostas á Presidencia da Corporación, para aprobar as listas correspondentes. Sexta.- En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2009) e na normativa de acceso dos empregados públicos vixente. Así mesmo, estas Bases e convocatoria e cantos actos administrativos se deriven dela, poderán ser impugnados polos interesados nos casos e na forma establecidos pola Lei 30/1992, do Réxime Xurídico das Administracións Públicas e do Procedemento Administrativo Común. Sétima.- Postos, requisitos e forma de selección: Técnica/o de Xestión de Proxectos (área administrativa): Escala de Admón. Especial, Subescala Técnica, Clase de Técnicos Medios, Subgrupo A2 de persoal funcionario e Grupo II do vixente Convenio Colectivo do persoal laboral desta Deputación. Requisitos: Titulación de Diplomado Universitario en Empresariais, Económicas, Administración de Empresas, Ciencias Políticas e da Administración, Relacións Laborais ou Dereito. Proba selectiva: 1º Exercicio obrigatorio e eliminatorio: Consistirá na contestación dun cuestionario de quince preguntas curtas sobre as materias obxecto do temario que figura no seguinte Programa, nun tempo máximo total de unha hora. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos.2º Exercicio obrigatorio e eliminatorio: Consistirá no desenvolvemento dun suposto teórico-práctico relacionado coas funcións do posto e co contido do temario, mediante a contestación dunha pregunta-tema, no tempo máximo de unha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Tema 1.- A Constitución Española: organización territorial do Estado (Principios xerais da administración local. Das Comunidades Autónomas). Tema 2.- Estatuto básico do empregado público: dereitos e deberes e código de conduta dos empregados públicos. Tema 3.- Lei 30/92, do 26 de novembro, de réxime xurídico das administracións públicas e do procedemento administrativo común: Actividade das administracións públicas, normas xerais. Tema 4.- As administracións locais: a posición constitucional dos municipios e provincias. Distribución de competencias entre o Estado e as Comunidades Autónomas sobre a administración local. Tema 5.- A autonomía galega: orixe e evolución. O Estatuto de Autonomía de Galicia. Estrutura e contido. Tema 6.- Fases da xestión e execución do Proxecto. Tema 7.- Contexto normativo. Principios e normas aplicables. Tema 8.- Planificación da execución. Tema 9.- Procedementos de certificación e informes de actividade. Tema 10.- Xestión financeira e contable. Tema 11.- Coordinación e comunicación en partenariados. Tema 12.- Ferramentas informáticas para a xestión de proxectos. Tema 13.- Mecanismos de corrección de desviacións. Tema 14.- Funcións de seguimento e avaliación. Metodoloxías. Tema 15.- Obrigas de Control financeiro do Proxecto. Tema 16.- Obrigas e principios. Tema 17.- Técnicas de información e difusión en Proxectos. Tema 18.- Capitalización e transferencia de resultados. Tema 19.- Funcionamento institucional. Tema 20.- Fondos estructurais e xestión financeira. Técnica/o de Xestión de Proxectos (área tecnoloxías da información e comunicación): Escala de Admón. Especial, Subescala Técnica, Clase de Técnicos Medios, Subgrupo A2 de persoal funcionario e Grupo II do vixente Convenio Colectivo do persoal laboral desta Deputación. Requisitos: Titulación de Enxeñeiro Técnico en Informática ou Enxeñeiro Técnico en Telecomunicacións.1º Exercicio obrigatorio e eliminatorio: Consistirá na contestación dun cuestionario de quince preguntas curtas sobre as materias obxecto do temario que figura no seguinte Programa, nun tempo máximo total de unha hora. A puntuación será de 00,00 ata 15,00 puntos, sendo necesario para aprobar obter un mínimo de 07,50 puntos.2º Exercicio obrigatorio e eliminatorio: Consistirá no desenvolvemento dun suposto teórico-práctico relacionado coas funcións do posto e co contido do temario, mediante a contestación dunha pregunta-tema, no tempo máximo de unha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.3º Exercicio obrigatorio e eliminatorio: Consistirá na traducción dun texto que propoñerá o tribunal, do castelán ao galego, no tempo máximo total dunha hora. Estarán exentos de realizar este exercicio os aspirantes que acrediten posuír o curso de perfeccionamento ou o Celga 4, o que deberán acreditar presentando o diploma correspondente (orixinal ou copia compulsada) xunto coa instancia, segundo o disposto na Base Segunda. A cualificación será a de apto ou non apto. Tema 1.- A Constitución Española: organización territorial do Estado (Principios xerais da administración local. Das Comunidades Autónomas). Tema 2.- Estatuto básico do empregado público: dereitos e deberes e código de conduta dos empregados públicos. Tema 3.- Lei 30/92, do 26 de novembro, de réxime xurídico das administracións públicas e do procedemento administrativo común: Actividade das administracións públicas, normas xerais. Tema 4.- As administracións locais: a posición constitucional dos municipios e provincias. Distribución de competencias entre o Estado e as Comunidades Autónomas sobre a administración local. Tema 5.- A autonomía galega: orixe e evolución. O Estatuto de Autonomía de Galicia. Estrutura e contido. Tema 6.- Planificación e programación de proxectos. Tema 7.- Control do proxecto. Tema 8.- Xestión de riscos en proxectos. Tema 9.- Xestión e control de calidade. Tema 10.- Auditoría de proxectos. Tema 11.- Metodoloxías de xestión de proxectos. Tema 12.- A pila de protocolos TCP/IP. Tema 13.- Web: HTTP. Tema 14.- XML, HTML e Javascript avanzados. Tema 15.- HTML5, AJAX e COMET. Tema 16.- Web 2.0 e mashups. Tema 17.- Redes sociais. Tema 18.- Blogs. Tema 19.- Direccionamento, encaminamento, ipv6 e elementos físicos dunha rede. Tema 20.- Buscadores, meta buscadores e posicionamento en buscadores (SEO). Tema 21.- Arquitecturas SOA e servizos web (XML-RPC, SOAP, etc.). Tema 22.- Firma dixital. Tema 23.- Linguaxes de scripting (perl, puthon, ruby, php, etc.) Tema 24.- J2EE e. Net. Tema 25.- Lexislación europea. Tema 26.- Lexislación española. A Coruña, 7 de xaneiro de 2010 O Presidente Asdo. Salvador Fernández Moreda O Secretario Asdo. José Luis Almau Supervía